CELEX: 32021R1985
Language: ga
Date: 2021-11-15 00:00:00
Title: Rialachán (AE) 2021/1985 ón gComhairle an 15 Samhain 2021 lena leasaítear Rialachán (CE) Uimh. 765/2006 a bhaineann le bearta sriantacha i ndáil leis an mBealarúis

16.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 405/1
               
            
         RIALACHÁN (AE) 2021/1985 ÓN gCOMHAIRLE
         an 15 Samhain 2021
         lena leasaítear Rialachán (CE) Uimh. 765/2006 a bhaineann le bearta sriantacha i ndáil leis an mBealarúis
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 215 de,
         Ag féachaint do Chinneadh 2012/642/CBES ón gComhairle an 15 Deireadh Fómhair 2012 a bhaineann le bearta sriantacha i bhfianaise na staide sa Bhealarúis (1),
         Ag féachaint don togra comhpháirteach ó Ardionadaí an Aontais do Ghnóthaí Eachtracha agus don Bheartas Slándála agus ón gCoimisiún Eorpach,
         De bharr an mhéid seo a leanas:
         
                     (1)
                  
                  
                     Le Rialachán (CE) Uimh. 765/2006 ón gComhairle (2) tugtar éifeacht do Chinneadh 2012/642/CBES ón gComhairle agus déantar foráil leis go sonrach do chistí agus acmhainní eacnamaíocha daoine, eintiteas agus comhlachtaí a chalcadh, ar daoine, entitis nó comhachtaí iad atá freagrach as sáruithe tromchúiseacha ar chearta an duine nó as an tsochaí shibhialta agus an freasúra daonlathach a chur faoi chois, nó a ndéanann a ngníomhaíochtaí dochar tromchúiseach ar bhealach eile don daonlathas nó don smacht reachta sa Bhealarúis nó a thairbhíonn de réimeas Lukashenka nó a thacaíonn leis, agus toirmisctear leis cistí nó acmhainní eacnamaíocha a chur ar fáil do na daoine, na heintitis agus na comhlachtaí sin.
                  
               
                     (2)
                  
                  
                     An 15 Samhain 2021, ghlac an Chomhairle Cinneadh (CBES) 2021/1990 (3) lena dtugtar isteach critéar breise ainmniúcháin le go bhféadfar bearta sriantacha spriocdhírithe a chur i bhfeidhm i gcoinne daoine nádúrtha nó dlítheanacha, eintitis nó comhlachtaí a eagraíonn nó a rannchuidíonn le gníomhaíochtaí de chuid réimeas Lukashenka lena n-éascaítear trasnú theorainneacha seachtracha an Aontais go neamhdhleathach nó aistriú earraí toirmiscthe agus aistriú earraí srianta go neamhdhleathach, lena n-áirítear earraí guaiseacha, isteach i gcríoch an Aontais.
                  
               
                     (3)
                  
                  
                     Is gá an leasú sin a léiriú i Rialachán (CE) Uimh. 765/2006 chun go bhféadfar an toirmeasc a chur chun feidhme i gceart agus go haonfhoirmeach ar fud an Aontais.
                  
               
                     (4)
                  
                  
                     Ba cheart, dá bhrí sin, Rialachán (CE) Uimh. 765/2006 a leasú dá réir sin
                  
               TAR ÉIS AN RIALACHÁN SEO A GHLACADH:
         
            Airteagal 1
            In Airteagal 2 de Rialachán (CE) Uimh. 765/2006 cuirtear an mhír seo a leanas leis:
            
               
                  “6.   Beidh Iarscríbhinn I comhdhéanta den liosta seo a leanas freisin:
                  
                              (a)
                           
                           
                              na daoine nádúrtha nó dlítheanacha, eintitis nó comhlachtaí a shainaithníonn an Chomhairle ina leith, i gcomhréir le hAirteagal 4(1), pointe (c), de Chinneadh 2012/642/CBES, go n-eagraíonn siad nó go rannchuidíonn siad le gníomhaíochtaí de chuid réimeas Lukashenka a éascaíonn an méid seo a leanas:
                              
                                          (i)
                                       
                                       
                                          trasnú theorainneacha seachtracha an Aontais go neamhdhleathach; nó
                                       
                                    
                                          (ii)
                                       
                                       
                                          aistriú earraí toirmiscthe agus aistriú earraí srianta go neamhdhleathach, lena n-áirítear earraí guaiseacha, isteach i gcríoch an Aontais; agus
                                       
                                    
                        
                              (b)
                           
                           
                              na daoine dlítheanacha, eintitis nó comhlachtaí arna sainaithint ag an gComhairle, i gcomhréir le hAirteagal 4(1), pointe (d), de Chinneadh 2012/642/CBES, mar dhaoine nádúrtha nó dlítheanacha, eintiteas nó chomhlachtaí atá ar úinéireacht nó faoi rialú ag daoine, eintitis nó comhlachtaí dá dtagraítear i bpointe (a).”.
                           
                        
            
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 15 Samhain 2021.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  IO L 285, 17.10.2012, lch. 1.
         
            (2)  Rialachán (CE) Uimh. 765/2006 ón gComhairle an 18 Bealtaine 2006 maidir le bearta sriantacha i ndáil leis an mBealarúis (IO L 134, 20.5.2006, lch. 1).
         
            (3)  Cinneadh (CBES) 2021/1990 ón gComhairle an 15 Samhain 2021 lena leasaítear Cinneadh 2012/642/CBES a bhaineann le bearta sriantacha i bhfianaise na staide sa Bhealarúis (Féach leathanach 10 den Iris Oifigiúil seo).